CELEX: 32016R0047
Language: el
Date: 2016-01-18 00:00:00
Title: Εκτελεστικός κανονισμός (ΕΕ) 2016/47 της Επιτροπής, της 18ης Ιανουαρίου 2016, για την 241η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

19.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 12/42
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/47 ΤΗΣ ΕΠΙΤΡΟΠΉΣ
   της 18ης Ιανουαρίου 2016
   για την 241η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και, ιδίως, το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Την Τετάρτη 30 Δεκεμβρίου 2015 η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Στις 7 Ιανουαρίου 2016 ο κανονισμός (ΕΚ) αριθ. 881/2002 τροποποιήθηκε για 240η φορά. Πρέπει να γίνουν περαιτέρω τροποποιήσεις, για να επικαιροποιηθούν ορισμένες από αυτές τις καταχωρήσεις. Επιπλέον, στις 11 Ιανουαρίου 2016, το ΣΑΗΕ αποφάσισε να αφαιρέσει μια καταχώριση από τον εν λόγω κατάλογο. Συνεπώς, ο κανονισμός (ΕΚ) αριθ. 881/2002 θα πρέπει να τροποποιηθεί αναλόγως.
            
         
               (3)
            
            
               Ο παρών κανονισμός θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιανουαρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      
                  1)
               
               
                  Οι ακόλουθες καταχωρίσεις υπό τον τίτλο «Φυσικά πρόσωπα» τροποποιούνται ως εξής:
                  
                              α)
                           
                           
                              Η καταχώριση «Ibrahim Mohamed Khalil [γνωστός και ως α) Khalil Ibrahim Jassem, β) Khalil Ibrahim Mohammad, γ) Khalil Ibrahim Al Zafiri, δ) Khalil]. Ημερομηνία γέννησης: α) 2.7.1975, β) 2.5.1972, γ) 3.7.1975, δ) 1972, ε) 2.5.1975. Τόπος γέννησης: α) Day Az-Zawr, Συρία, β) Βαγδάτη, Ιράκ, γ) Μοσούλη, Ιράκ. Ιθαγένεια: συριακή. Αριθμός διαβατηρίου: T04338017 (η προσωρινή αναστολή της απέλασης που εξέδωσε η Υπηρεσία Αλλοδαπών της πόλης Mainz, έληξε στις 8.5.2013). Διεύθυνση: Κέντρο Υποδοχής Προσφύγων Alte Ziegelei, 55128 Mainz, Γερμανία. Η ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 6.12.2005» αντικαθίσταται από το ακόλουθο κείμενο:
                              «Ibrahim Mohamed Khalil [γνωστός και ως α) Khalil Ibrahim Jassem, β) Khalil Ibrahim Mohammad, γ) Khalil Ibrahim Al Zafiri, δ) Khalil, ε) Khalil Ibrahim al-Zahiri]. Ημερομηνία γέννησης: α) 2.7.1975, β) 2.5.1972, γ) 3.7.1975, δ) 1972, ε) 2.5.1975. Τόπος γέννησης: α) Day Az-Zawr, Συρία, β) Βαγδάτη, Ιράκ, γ) Μοσούλη, Ιράκ. Ιθαγένεια: συριακή. Αριθμός διαβατηρίου: T 04338017. Διεύθυνση: Κέντρο Υποδοχής Προσφύγων Alte Ziegelei, 55128 Mainz, Γερμανία. Φωτογραφία και δακτυλικά αποτυπώματα διαθέσιμα για καταχώριση σε ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 6.12.2005.».
                           
                        
                              β)
                           
                           
                              Η καταχώρηση «Najmuddin Faraj Ahmad [γνωστός και ως α) Mullah Krekar, β) Fateh Najm Eddine Farraj, γ) Faraj Ahmad Najmuddin]. Διεύθυνση: Heimdalsgate 36-V, 0578 Όσλο, Νορβηγία Ημερομηνία γέννησης: α) 7.7.1956, β) 17.6.1963. Τόπος γέννησης: Olaqloo Sharbajer, Al-Sulaymaniyah Governorate, Ιράκ. Ιθαγένεια: Ιρακινή.» αντικαθίσταται από το ακόλουθο κείμενο:
                              «Najmuddin Faraj Ahmad [γνωστός και ως α) Mullah Krekar, β) Fateh Najm Eddine Farraj, γ) Faraj Ahmad Najmuddin]. Αριθμός Εθνικής Ταυτότητας: Δελτίο σιτηρεσίου αριθ. 0075258. Διεύθυνση: Heimdalsgate 36-V, 0578 Όσλο, Νορβηγία Ημερομηνία γέννησης: α) 7.7.1956, β) 17.6.1963. Τόπος γέννησης: Olaqloo Sharbajer, Al-Sulaymaniyah Governorate, Ιράκ. Ιθαγένεια: ιρακινή. Άλλες πληροφορίες: Ονοματεπώνυμο μητρός: Masouma Abd al-Rahman. Φωτογραφία διαθέσιμη για καταχώριση σε ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών.».
                           
                        
                              γ)
                           
                           
                              Η καταχώριση «Ibrahim Awwad Ibrahim Ali Al-Badri Al-Samarrai [γνωστός και ως α) Dr. Ibrahim “Awad Ibrahim” Ali al-Badri al-Samarrai', β) Ibrahim 'Awad Ibrahim al-Badri al-Samarrai, γ) Ibrahim 'Awad Ibrahim al-Samarra'i, δ) Dr. Ibrahim Awwad Ibrahim al-Samarra'i, ε) Abu Du'a, στ) Abu Duaa, ζ) Dr. Ibrahim, η) Abu Bakr al-Baghdadi al-Husayni al-Quraishi, θ) Abu Bakr al-Baghdadi]. Τίτλος: διδάκτωρ. Διεύθυνση: Ιράκ. Ημερομηνία γέννησης: 1971. Τόπος γέννησης: α) Samarra, Ιράκ, β) Ιράκ. Ιθαγένεια: ιρακινή. Άλλες πληροφορίες: α) Αρχηγός της Αλ Κάιντα στο Ιράκ· β) Επί του παρόντος εγκατεστημένος στο Ιράκ· γ) γνωστός, κυρίως, με ψευδώνυμο (Abu Du'a, Abu Duaa'). Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 5.10.2011.» αντικαθίσταται από το ακόλουθο κείμενο:
                              «Ibrahim Awwad Ibrahim Ali Al-Badri Al-Samarrai [γνωστός και ως α) Dr. Ibrahim “Awwad Ibrahim” Ali al-Badri al-Samarrai', β) Ibrahim 'Awad Ibrahim al-Badri al-Samarrai, γ) Ibrahim 'Awad Ibrahim al-Samarra'i, δ) Dr. Ibrahim Awwad Ibrahim al-Samarra'i, ε) Abu Du'a, στ) Abu Duaa', ζ) Dr. Ibrahim, η) Abu Bakr al-Baghdadi al-Husayni al-Quraishi, θ) Abu Bakr al-Baghdadi]. Τίτλος: διδάκτωρ. Διεύθυνση: α) Ιράκ· β) Συρία. Ημερομηνία γέννησης: 1971. Τόπος γέννησης: α) Samarra, Ιράκ, β) Ιράκ. Ιθαγένεια: ιρακινή. Αριθμός ταυτοποίησης: Δελτίο σιτηρεσίου αριθ. 0134852. Άλλες πληροφορίες: α) επί του παρόντος εγκατεστημένος στο Ιράκ και στη Συρία· β) γνωστός, κυρίως, με ψευδώνυμο (Abu Du'a, Abu Duaa')· γ) ονοματεπώνυμο συζύγου: Saja Hamid al-Dulaimi· δ) ονοματεπώνυμο συζύγου: Asma Fawzi Mohammed al-Kubaissi· ε) περιγραφή: ύψος: 1,65 m, βάρος: 85 kg, χρώμα μαλλιών και οφθαλών: μαύρο, λευκή επιδερμίδα. Φωτογραφία διαθέσιμη για καταχώριση σε ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 5.10.2011.».
                           
                        
                              δ)
                           
                           
                              Η καταχώριση «Akhmed Rajapovich Chataev [γνωστός και ως α) Akhmad Shishani, β) David Mayer, γ) Elmir Sene, δ) Odnorukiy] Ημερομηνία γέννησης: 14.7.1980· Τόπος γέννησης: Χωριό Vedeno, περιφέρεια Vedenskiy, Τσετσενική Δημοκρατία, Ρωσική Ομοσπονδία· Διεύθυνση: α) Αραβική Δημοκρατία της Συρίας (τον Αύγουστο του 2015), β) Ιράκ (πιθανός εναλλακτικός τόπος εγκατάστασης τον Αύγουστο του 2015)· Αριθμός εθνικής ταυτότητας: 9600133195 (ρωσικό εθνικό διαβατήριο που εκδόθηκε στην περιφέρεια Vedensiky, Δημοκρατία της Τσετσενίας, Ρωσική Ομοσπονδία, από το τμήμα Εσωτερικών Υποθέσεων)· Άλλες πληροφορίες: α) Σωματικά χαρακτηριστικά: Χρώμα οφθαλμών: Χρώμα μαλλιών: καστανό, μαύρο, σωματότυπος: αθλητικός· Διακριτικά χαρακτηριστικά: ωοειδές πρόσωπο, με γένια, του λείπουν το δεξί χέρι και το αριστερό πόδι, μιλάει ρωσικά τσετσενικά και, ενδεχομένως, γερμανικά και αραβικά. β) Φωτογραφία διαθέσιμη για καταχώριση σε Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 2.10.2015» αντικαθίσταται από το ακόλουθο κείμενο:
                              «Akhmed Rajapovich Chataev [γνωστός και ως α) Akhmad Shishani, β) David Mayer, γ) Elmir Sene, δ) Odnorukiy]. Ημερομηνία γέννησης: 14.7.1980. Τόπος γέννησης: χωριό Bugaroy, περιφέρεια Vedenskiy, Τσετσενική Δημοκρατία, Ρωσική Ομοσπονδία. Διεύθυνση: α) Αραβική Δημοκρατία της Συρίας (τον Αύγουστο του 2015), β) Ιράκ (πιθανός εναλλακτικός τόπος εγκατάστασης τον Αύγουστο του 2015). Ιθαγένεια: ρωσική. Αριθμός εθνικής ταυτότητας: 9600133195 (ρωσικό εθνικό διαβατήριο που εκδόθηκε στην περιφέρεια Vedensiky, Δημοκρατία της Τσετσενίας, Ρωσική Ομοσπονδία, από το τμήμα Εσωτερικών Υποθέσεων). Άλλες πληροφορίες: α) σωματικά χαρακτηριστικά: χρώμα οφθαλμών: καστανό· χρώμα μαλλιών: μαύρο· σωματότυπος: αθλητικός· διακριτικά χαρακτηριστικά: ωοειδές πρόσωπο, με γένια, του λείπουν το δεξί χέρι και το αριστερό πόδι, μιλάει ρωσικά τσετσενικά και, ενδεχομένως, γερμανικά και αραβικά· β) φωτογραφία διαθέσιμη για καταχώριση σε ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 2.10.2015.».
                           
                        
            
                  2)
               
               
                  Η ακόλουθη καταχώριση υπό τον τίτλο «Φυσικά πρόσωπα» διαγράφεται:
                  «Abd Al Wahab Abd Al Hafiz [γνωστός και ως α) Mouloud Ferdjani, β) Abdelwahab Abdelhafid, γ) Abdel Wahab Abdelhafid, δ) Abdewahab Abdel Hafid, ε) Abedel Wahad Abdelhafio, στ) Abdelouahab Abdelhafid, ζ) Mourad, η) Said, θ) Rabah Di Roma]. Ημερομηνία γέννησης: α) 7.9.1967, β) 30.10.1968. Τόπος γέννησης: α) Αλγέρι, Αλγερία· β) Αλγερία, γ) El Harrach, Αλγερία Ιθαγένεια: αλγερινή. Αριθμός διαβατηρίου: 3525282 (αλγερινός αριθμός. Εκδόθηκε στο όνομα Abdelouahab Abdelhafid). Άλλες πληροφορίες: Φωτογραφία διαθέσιμη για καταχώριση σε ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 17.3.2004».